
РАЗРЕШИТЕЛНО ЗА ВОДОВЗЕМАНЕ ОТ ПОДЗЕМНИ ВОДИ, ЧРЕЗ СЪЩЕСТВУВАЩИ ВОДОВЗЕМНИ СЪОРЪЖЕНИЯ

№ 41520155/06.10.2026 г.

На основание на чл. 44 и чл. 50, ал. 7, т. 2 от Закона за водите, във връзка с изискванията на чл. 52, ал. 1, т. 4 от същия закон и Наредба №1/10.10.2007 г. за проучване, ползване и опазване на подземните води и въз основа на:

1. Заявление с вх. № РР-07-69/09.09.2026 г. на БДЗБР, подадено от управителя на  „АГАРИКУС ПРЪДАКШЪН“ ЕООД - с. Кленовик, за откриване на процедура за издаване на разрешително за водовземане от подземни води, чрез съществуващи водовземни съоръжения – тръбен кладенец, изграден в поземлен имот с идентификатор 41232.390.18 м. „Краен дол”  по КККР на с. Кленовик, общ. Радомир, обл. Перник.
2. Извършена преценка по чл.62, ал.1 от Закона за водите с №РР-07-ПР-78/10.09.2026 г. при която не са установени основания за отказ.
3. Изготвено e съобщение за публично обявяване на заявлението с изх. №РР-07-69-(1)/14.09.2026 г.,  което е изпратено до кмета на Община Радомир. Съгласно писмо с вх. №РР-07-69-(2)/05.10.2026 г. на БД ЗБР, съобщението е поставено на информационното табло в сградата на общината и на официалната интернет страница на общината на 15.09.2026 г. На 15.09.2026 г. съобщението е публикувано и на интернет страницата на БД ЗБР.  В срока на публичното обявяване няма постъпили възражения срещу издаване на разрешителното и предложени условия, при които да бъде издадено разрешителното, с оглед гарантиране на лични или обществени интереси,

Издавам настоящото РАЗРЕШИТЕЛНО ЗА ВОДОВЗЕМАНЕ ОТ ПОДЗЕМНИ ВОДИ, ЧРЕЗ СЪЩЕСТВУВАЩИ ВОДОВЗЕМНИ СЪОРЪЖЕНИЯ на:
	Титуляр на разрешителното:
	„АГАРИКУС ПРЪДАКШЪН“


	Седалище и адрес на управление:
	с. Кленовик, общ. Радомир, обл. Перник,
п.к. 2421, Стопански двор


	Единен идентификационен код:
	202349294


	Цели на водовземането:
	Самостоятелно водоснабдяване за напояване на земеделски култури


	Воден обект (наименование на водоносния хоризонт):
	Кватернерен водоносен хоризонт


	Код и наименование на водното тяло:
	BG4G000000Q007 – „Порови води в кватернер - Радомир-Брезник“


	Административно-териториална единица:
	с. Кленовик, общ. Радомир, обл. Перник


	ЕКАТТЕ:
	41232


	Водовземно съоръжение:
	ТК-1 (Тръбен кладенец) 
Регистрационен номер на съоръжение 1528/04.05.2026 г., изграден в поземлен имот с идентификатор 41232.390.18 м. "Краен дол" по КККР на с. Кленовик, общ. Радомир, обл. Перник, на място с координати съответно:

Координати WGS84
N - 42° 25' 48,76''                     E - 22° 55' 18,57''

Координати UTM
X - 4705606.6412                    Y - 164513.9292

Надморска височина в Балтийска височинна система на кота терен
648,82 м.


	а) технически параметри (конструкция)
	Тръбният кладенец е с дълбочина 11,0 м от кота терен, обсаден с експлоатационно - филтрова PVC колона с диаметър ø220 мм. Водоприемна част в интервала 5,5 ÷ 10,0 м. В интервалите 0,0 ÷ 5,5 м и 10,0 ÷ 11,0 м колоната е плътна. Изпълнена гравийна засипка. Устието на кладенеца е в бетонова шахта, дъното на която е на 0,95 м под терена, а устието на ТК е над дъното. 


	б) оборудване
	Предвижда се монтиране на потопяема помпа с Q мах. = 0,4 л/сек. 


	в) статично водно ниво
	Дълбочина на статичното водно ниво – 0,8 м от кота терен
Кота на статичното водно ниво – 648,02 м


	Параметри на разрешеното водовземане:
	


	а) Разрешен средноденонощен дебит:
	Qпр. ср. дн. = 0,1 л/сек


	б) Разрешен максимален дебит/време за черпене:
	· Qпр.макс. = 0,4 л/сек
· Време за черпене 6 часа/денонощие


	в) Разрешен годишен воден обем:
	3 154 куб.м/годишно


	г) Максимално допустимо експлоатационно понижение във водовземното(ите) съоръжение(я):
	S макс. доп. = 1,5 м при максимален дебит Q макс .= 0,4 л/сек и 
максимално динамично водно ниво от теренната повърхност до    2,3 м


	д) Минимално водно количество, при което е възможно изпълнение на дейността
	315 куб.м/годишно


	Разпределение на разрешения годишен воден обем по цели за ползване на подземните води:
	За самостоятелно водоснабдяване за напояване на земеделски култури - напояване на гъби в производствена сграда, изградена в поземлен имот с идентификатор 41232.390.18 м. „Краен дол” по КККР на с. Кленовик, общ. Радомир, обл. Перник - 3154 куб.м/год.


	Обект на водоснабдяване:
	Производствена сграда, изградена в поземлен имот с идентификатор 41232.390.18 м. „Краен дол” по КККР на с. Кленовик, общ. Радомир, обл. Перник, EKATTE: 41232


	Срок на действие на разрешителното:
	Начален срок: 06.10.2026 г.
Краен срок: 06.10.2036 г.


	Начален срок за упражняване правото на водовземане:
	06.10.2026 г.


	Задължения за уведомяване при промяна на собствеността и/или ползването на обекта
	Действието на издаденото разрешително се прекратява при прекратяване на правото на водоползвателя на собственост или ползване върху недвижимия имот, където се осъществява дейността или се намира водовземното съоръжение, както и при изрично заявен отказ от право на използване на съответния воден обект. При промяна на собственика и/или ползвателя на обекта, лицето придобило правото на собственост и/или ползване на обекта, в тримесечен срок уведомява писмено директора на БДЗБР за желанието си да се ползва от правата по издаденото разрешително.


	Задължение за заплащане на такса за водовземане
	1. Титулярят на разрешителното заплаща такса за водовземане, определена на база ползвания обем вода и целите на водовземане, съгласно настоящето разрешително и действащата тарифа на Министерски съвет по чл. 194 от ЗВ, в сила към момента на заплащане на таксата.
2. Ежегодно до 31 януари на следващата година титулярят на разрешителното определя и декларира дължимата такса по образец, утвърден от Министъра на околната среда и водите и обявен на интернет страниците на басейновите дирекции и на Министерството на околната среда и водите.
3. Задължението по декларацията, по която титулярят е изчислил дължимата такса, се внася в срок до 15 февруари по Бюджетната сметка на БД ЗБР, като в платежния документ посочва номера на разрешителното, периода за който се внася  таксата и че същата е по Закона за водите.


	Изисквания към местата за мониторинг
	Пунктове за собствен мониторинг 
RG41520155_1 за водовземно съоръжение ТК-1
Координати WGS84
N - 42° 25' 48,76''                     E - 22° 55' 18,57''

Координати UTM
X - 4705606.6412                    Y - 164513.9292

Надморска височина в Балтийска височинна система на кота терен
648,82 м.


	
	1. Измервателно устройство за отчитане на черпените водни количества (водомер) да е монтирано на  напорния тръбопровод на не повече от 2 метра от устието на ТК.
2. Тръбният кладенец да бъде оборудван с нивомер за  измерване  на водните нива в него, отговарящ на изискванията на чл. 56, ал. 2 от Наредба № 1 от 10.10.2007 г. за проучване, ползване и опазване на подземните води. 


	Изисквания към програмата за мониторинг
	1. Ежемесечно в последния ден на месеца да отчита показанията на водомера за ползваните водни обеми за разрешената цел на водовземане от водовземното съоръжение.
2. да измерва водните нива на подземните води;
а) ежемесечно по време на работа на помпеното оборудване и
б) в началото на всеки сезон преди включването на помпеното оборудване.
3. Ежегодно да изследва химичния състав на черпените подземни води по показателите рН, електропроводимост, концентрация на разтворен кислород, амониеви йони, нитрати, нитрити, фосфати, хлориди и сулфати
4. Водните проби се вземат от определеното в проекта за оборудване на съоръжението място.
5. Водните проби се вземат за изследванията по т. 3 в периода 1 август – 30 септември.
6. Пробовземанията, полевите измервания и лабораторните изпитвания на водните проби се извършват от акредитирани лаборатории.


	Контролиращ орган:
	Директор на Басейнова дирекция „Западнобеломорски район“ или оправомощени от него длъжностни лица.


	Условия, при които се предоставя правото за водовземане
	Съгласно приложението, неразделна част от разрешителното





На основание чл.71 от Закона за водите настоящето разрешително подлежи на обжалване пред съответния административен съд по реда на Административнопроцесуалния кодекс.



	




Приложение
към

РАЗРЕШИТЕЛНО ЗА ВОДОВЗЕМАНЕ ОТ ПОДЗЕМНИ ВОДИ, ЧРЕЗ СЪЩЕСТВУВАЩИ ВОДОВЗЕМНИ СЪОРЪЖЕНИЯ

№ 41520155/06.10.2026 г.

Условия, при които е разрешено водовземането

	
	За реализиране на водовземането титулярът на разрешителното е длъжен да изпълнява следните условия:
	

	1. Условия за монтиране на водомери за измерване на ползваните за различни цели водни обеми
	1.1. Да монтира водомер за измерване на ползваните водни количества за разрешената цел на водовземане на мястото определено в настоящото разрешително, не по-късно от 15 дни след влизане в сила на разрешителното. Наличието на монтиран и пломбиран водомер е задължително условие, без изпълнението на което не се разрешава реализиране на водовземането.
1.2. Водомерът по т.1.1. да е пломбиран и сертифициран по реда на Наредба за съществените изисквания и оценяване съответствието на средствата за измерване.
1.3. Водомерът да бъде надлежно снабден със сертификат на производителя за качество, гарантиращ изпълнението на съответните функции и със сертификат за съответствие с изискванията на Закона за измерванията и Наредбата за средствата за измерване, които подлежат на метрологичен контрол. Сертификатите се съхраняват от титуляря за целия срок на разрешителното.
1.4. Да поддържа в изправност водомера през целия срок на действие на разрешителното.
1.5. Да поддържа в наличност резервен водомер, отговарящ на условията на т.1.2 и т.1.3.
1.6. Да не монтира каквито и да било измервателни и контролни прибори и водопроводни отклонения преди водомера, отчитащ ползваните количества вода от водовземното съоръжение .
1.7. Пломбирането на водомера да се извърши с пломби на басейновата дирекция, поставени след пломбата по т.1.2. За пломбирането на водомера се съставя протокол, в който се записват фабричния номер и началните показания на водомера, който се съхранява за целия срок на действие на разрешителното.
1.8. Да поддържа монтирания водомер в изправно състояние и да спазва техническите изисквания за безопасна експлоатация, съгласно одобреното оборудване на водовземното съоръжение, при което е издадено разрешителното.

	

	2. Условия за предоставяне на информация от собствения мониторинг
	2.1. Да предоставя на директора на Басейнова дирекция „Западнобеломорски район“:
2.1.1. данните от изпълнения ежемесечен мониторинг на ползваните водни количества и измерените водни нива към 30 юни и към 31 декември всяка година в срок до 14 дни след посочените дати;
2.1.2. в срок до 15 дни от датата на  издаване на протоколите от анализ на водните проби за определяне на състава и свойствата на подземните води;
2.1.3. в срок до 31 януари на следващата година информация за определяне на дължимата такса за водовземане;
2.1.4. в срок до 31 март на следващата година доклад за изпълнението на условията в разрешителното.
2.2. Да води дневник, който да съдържа датата, показанията на водомера и информация за неговата изправност, изправността на помпеното оборудване и измерените водни нива. Да съхранява дневника през целия срок на действие на разрешителното и да го предоставя на контролните органи при извършване на проверка

	

	3. Условия за уведомяване на контролиращия орган
	3.1. Да уведоми писмено Басейнова дирекция  „Западнобеломорски район“ за монтирането на измервателно устройство и готовността да бъде пломбирано.
3.2. Да уведоми писмено Басейнова дирекция „Западнобеломорски район“ при установяване на намаляване на черпения дебит, без да е променено експлоатационното водно ниво, или увеличаване на дълбочината на експлоатационното водно ниво, без да е променен дебитът на черпене..
3.3. Да уведоми писмено Басейнова дирекция  „Западнобеломорски район“ при установяване неизправност на водомера.
3.4. Да уведоми писмено Басейнова дирекция „Западнобеломорски район“ за датата и часа за демонтирането на неизправен водомер.
3.5. Да уведоми писмено Басейнова дирекция  „Западнобеломорски район“ за промяна на обстоятелствата, подлежащи на вписване в търговския регистър в седемдневен срок от издаване на решението и промяната, като приложи към уведомлението нотариално заверено копие на решението.

	

	4. Условия за действия при повреда на водомерите
	4.1. При установяване неизправност на водомера да отрази неизправността в дневника по т. 2.2 и незабавно да уведоми директора на Басейнова дирекция  „Западнобеломорски район“.
4.2. Да подмени неизправния водомер в срок до 30 календарни дни от установяване на неизправността.
4.3. Демонтирането на неизправния водомер да се извърши в присъствието на длъжностно лице от Басейнова дирекция  „Западнобеломорски район“, за което да се състави протокол, в който да се впишат показанията на водомера преди подмяната му.
4.4. Монтирането и пломбирането на водомера след смяната му да се извърши при условията и по реда на т. 1.2, 1.3, 1.6 и 1.7.

	

	5. Условия за не препятстване на водовземане на трети лица, чрез съоръженията, предназначени за водовземане
	5.1. Да не отказва разрешаване на черпене на подземни води от водовземното съоръжение, когато хидравличните характеристики и конструкцията на съоръжението, позволяват черпенето на дебити по-големи от разрешените.
5.2 При разрешаване на водовземане на трето лице от водовземното съоръжение, разходите за преоборудване на съоръжението са за сметка на новия водоползвател.

	

	6. Условия за предоставяне на вода на трети лица
	Да предоставя услуги за водоснабдяване на трети лица само след регистриране като оператор „В и К” по реда на Закона за регулиране на водоснабдителните и канализационните услуги и при цена на услугата, одобрена от Комисията за енергийно и водно регулиране.

	

	7. Условия за осигуряване на достъп за осъществяване на контрол на разрешителното
	7.1. Да не препятства достъпа на контролиращите органи до водовземните съоръжения, както и до обекта, в който се ползват подземните води.
7.2. Да представя на контролиращия орган необходимите документи, данни, сведения, справки и обяснения, свързани с разрешеното водовземане и предмета на проверката.

	

	8. Условия за контрол
	8.1. Параметрите на водовземането:
8.1.1. разрешен средноденонощен и максимален дебит;
8.1.2. разрешен воден обем;
8.1.3.  максимално допустимото експлоатационно понижение;
8.2. Спазване на разрешените цели на водовземане.
8.3. Заплащането на таксата за водовземане (размер и срокове).
8.4.  Изпълнението на условията, при които е разрешено водовземането, и сроковете за изпълнението им.

	

	9. Условия за изменение на разрешителното
	9.1. Изменение на разрешителното може да се извършва служебно или по молба на титуляря на разрешителното.
9.2. Разрешителното се изменя по молба на титуляря на разрешителното само ако са изпълнени условията в него и са заплатени дължими глоби или санкции по чл. 200 от Закона за водите съгласно влязло в сила наказателно постановление, които не са отсрочени, разсрочени или обезпечени.
9.3. Когато се изменят параметрите на разрешеното водовземане по молба на титуляря на разрешителното, изменението на разрешителното се обявява по реда на чл. 62а от Закона за водите.
9.4. Служебно изменение на разрешителното се извършва при условията на чл. 50а от Закона за водите и изменението се обявява с обявяването на плана за управление на речните басейни.

	

	10. Условия за изменение и продължаване на разрешителното
	10.1. Продължаване на срока на действие на разрешителното се извършва по реда на чл. 78 от Закона за водите.
10.2. Срокът на действие на разрешителното се продължава, когато: молбата е подадена в срока по чл. 78, ал. 1 от Закона за водите; не се нарушават нормативни разпоредби, планови предвиждания или обществени интереси и  са изпълнени условията на издаденото разрешително, включително са заплатени дължимите такси за водовземане и/или дължимите глоби или санкции по чл. 200 от Закона за водите.
10.3 Когато се иска едновременно изменение и продължаване срока на действие на разрешително, се прилагат изискванията по т.10.1. и 10.2.

	

	11. Условия за отнемане на разрешителното
	11.1. Нарушаване на разрешените параметри на водовземане.
11.2. Осъществяване на водовземане извън целите, посочени в разрешителното;
11.3. Неупражняване на правото на водовземане след определената дата на началния начален срок за упражняване правото на водовземане;
11.4. Неупражняване на права в определените в разрешителното параметри на водовземане. При водовземане с количества повече от 2 пъти по-малки от разрешените, може да бъде постановено отнемане на част от предоставеното право, в рамките на неползваните обеми;
11.5. Отнемането на разрешителното при констатирани нарушения на целите, параметрите и на което и да е от условията за отнемане, при които е разрешено водовземането съгласно чл.79а, ал.1 от Закона за водите, не освобождава титуляра на разрешителното от административно-наказателна отговорност по чл. 200 от Закона за водите.

